***Mors Elling*** er en norsk film fra 2003 regissert av Eva Isaksen og basert på den andre romanen om «Elling» – *Fugledansen* av Ingvar Ambjørnsen.

*Elling* er den andre filmen i trilogien om Elling, men kommer kronologisk først i serien.

Handlingsreferat
----------------

Snart førti år gamle Elling bor fremdeles sammen med sin mor, i en leilighet i Oslo. Elling er mentalt ustabil, og han forlater bare leiligheten hvis han er sammen med moren sin. Han oppfører seg veldig besatt, og lever noen ganger i en fantasi-verden hvor han konstruerer forskjellige hendelser rundt seg. Moren bestemmer seg for at hun og Elling burde reise til Mallorca sammen, dit Ellings besteforeldre tidligere pleide å reise på ferie. Elling er i utgangspunktet ikke begeistret over å forlate den trygge Oslo-leiligheten, og først etter litt mas fra moren sin går han endelig med på å reise.

Bare det å reise dit, blir en stor utfordring for Elling. På grunn av all usikkerheten hans blir det en rekke stridigheter med moren, andre reisende eller hotell-ansatte. Når de endelig kommer til hotell-rommet, blir Elling forferdet over å oppdage at i stedet for det bestilte dobbeltrommet med to enkeltsenger, får de kun en stor dobbeltseng. Fordi dette problemet først kan løses neste morgen, overnatter Elling på en balkong utenfor hotell-rommet fordi han ikke ønsker å sove i samme seng som moren sin. Der blir han oppdaget av den konstant alkohol-påvirkede Georg, og hans kone Mag.

Georg gjør narr av Elling, og kaller ham en mammadalt. Men Mag synes den usikre Elling, som tar seg så mye av sin eldre mor, er sympatisk. Elling forsøker å flørte litt med Mag, men ektemannen Georg står stadig i veien. Elling blir ekstremt misunnelig på morens nye bekjentskap i løpet av ferien: en tidligere oberst. Elling forsøker hele tiden å gripe inn, og lager flere scener offentlig. Først etter at oberst Bugge-Høvik har appellert til Ellings samvittighet, lar han obersten reise sammen med dem. Kvelden blir en enorm suksess for Ellings mor, hun nyter dagen og danser til spansk musikk sammen med obersten om kvelden.

Samtidig tilbringer Elling det meste av tiden sin i hotellets bakgård, og passer på en hjemløs katt han gir kallenavnet Erna. Men den kvelden dør plutselig moren hans, etter å ha kollapset på dansegulvet helt uventet. Elling må derfor fly tilbake til Norge på egen hånd. Kort tid senere begynner den første filmen Elling hvor Elling blir funnet sittende i et skap i leiligheten deres, etter morens død. Elling havner deretter ved en psykiatrisk avdeling.

Rolleliste
----------

| Rolle | Skuespiller |
| --- | --- |
| Elling | Per Christian Ellefsen |
| Mor | Grete Nordrå |
| Bugge-Høvik | Helge Reiss |
| Mag | Christin Borge |
| Georg | Per Schaanning |
| Grete Iversen | Lena Meieran |
| Flyvertinne | Ane Dahl Torp |
| Sikkerhetsvakt | Erlend Bakker |
| Elling som liten | Torbjørn Paulsen |
| Ung mor | Henriette Steenstrup |
| Fru Asbjørnsen | Liv Johannson |
| Herr Asbjørnsen | Egil Grasmo |
| Jesus Maria | Gabriel Martin |
| Juan | Frank Capdet |

Mottakelse
----------

Filmen ble godt tatt imot av det norske publikumet. De første tre dagene var det 70 827 som så filmen på kino, tilsammen 380 140.

Flere filmer om Elling
----------------------

* *Elling*: Basert på *Brødre i blodet*, den tredje boken om «Elling». Den andre filmen i trilogien, den første som ble produsert.
* *Elsk meg i morgen*, basert på *Elsk meg i morgen*, den fjerde boken om «Elling». Den tredje filmen i trilogien, og tredje som ble produsert.

Eksterne lenker
---------------

* (en) *Mors Elling* på Internet Movie Database Rediger på Wikidata

* (no) *Mors Elling* i Nasjonalbibliotekets filmografi Rediger på Wikidata

* (no) *Mors Elling* hos Filmfront Rediger på Wikidata

* (no) *Mors Elling* på NRK TV Rediger på Wikidata

* (sv) *Mors Elling* i Svensk Filmdatabas Rediger på Wikidata

* (en) *Mors Elling* på AllMovie Rediger på Wikidata

* (nl) *Mors Elling* på MovieMeter Rediger på Wikidata

| * v
* d
* r
Ingvar Ambjørnsens serie om Elling |
| --- |
| Bøker | *Utsikt til paradiset* (1993) **·** *Fugledansen* (1995) **·** *Brødre i blodet* (1996) **·** *Elsk meg i morgen* (1999)  **·** *Ekko av en venn* (2019)  **·** *Ingen kan hjelpe meg* (2020)  **·** *Yoko Ono er en sjarlatan* (2020) |
| Filmer | *Elling* (2001) **·** *Mors Elling* (2003) **·** *Elsk meg i morgen* (2005) |